﻿— 118 — 



jusqu'icy que je ne mestendray point à vous en faire le discours par 

 ceste lettre, seulement je vous supplieray, Monseigneur, le vouloir croire 

 de ce qu'il vous dira et y adjouster foy connue à moy-mesmes qui pour 

 la fin presenteray mes très humbles recommandations à vostre bonne 

 grâce et prieray Dieu, Monseigneur, vous donner en toute prospérité 

 très longue et très heureuse vie. 



Escript cà Nyort, le xxx e jour de janvier 1569. 



Vostre très humble et obéissant serviteur. 



Andelot \ 



Monsieur mon cousin, d' aultaut que par la charge et instruction que 

 monsieur le prince de Conclé, mon frère, moy et mon filz le Prince 

 avons doné au sieur de Vezins, gentilhomme d'honneur et de qualité 

 et présent porteur que nous envoions devers vous et autres princes et 

 seigneurs de la Germanie qui, par la grâce de Dieu, portez le sainct et 

 entier zèle que nous avons commun avec vous à l'advancement de la 

 gloire de Dieu et le règne de nostre Seigneur Jesus-Christ , vous enten- 

 drez bien particulièrement et au vray lestât des affaires que maintenant 

 nous avons en main pour empescher les effetz de la conspiration que les 

 plus grands princes et potentats de ia chrestienté, qui sont encoressous 

 le joug et servitude du pape , ont faict d'anéantir et ruyner generallement 

 !ous ceulx qui, par la grâce de Dieu, sommes distraitz de l'Anté-Christ 

 romain et l'avons abandonné pour suivre la pure doctrine de l'Evangille. 

 Cela faira que, par ceste mienne lettre, je ne vous en feray autre récit, 

 seulement vous prieray , Monsieur mon cousin , voir le dict sieur de Ve- 

 zins et vouloir entendre de luy les moyens et remèdes qu'il semble à 

 ceste compagnie plus propres et asseurés pour s'opposer et résister magna- 

 nimement et constamment aux malheureuses et cruelles entreprises des 

 conjurés ennemys de Dieu et traistres à ceste noble couronne, de laquelle 

 ils ont receu tant de biens et honneurs. La conspiration et dessein des- 

 quelz avec leur ligue papistique ne tend pas à moins qu'à l'entier anéan- 

 tissement du cours du saint Evangïlle de nostre Seigneur, seul Sauveur, 

 et par leur insatiable ambition à la totale ruyne des vies, biens et estats 

 de tous ceulx qui en font profession, sans nulz en excepter. Ainsi, Mon- 

 sieur mon cousin , ayant ouy le dict sieur de Vezins et bien pesé et con- 

 sidéré sa charge, je vous prie faire, en ceste part, ce que nous espérons 

 de vous en une si saincte et légitime cause , et vous fairez en cela une 

 œuvre vraiment digne de chrestien, comme vous l' estes, très agréable à 

 Dieu et honorable à nous et à vostre postérité à jamais. Vous ouyrez 

 donc, s'il vous plaîst, le sieur de Vezins, et le croirez comme vous vou- 



1 Archives de Berlin, original skmé. 



